Document ID: 31996D0674

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Νοεμβρίου 1996 για την τροποποίηση της απόφασης 93/436/ΕΟΚ για τον καθορισμό των ειδικών όρων εισαγωγής αλιευτικών προϊόντων καταγωγής Χιλής (Κείμενο που παρουσιάζει ενδιαφέρον για τον ΕΟΧ) (96/674/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,
Εκτιμώντας:
ότι ο κατάλογος των εγκεκριμένων από τη Χιλή επιχειρήσεων και σκαφών-εργοστασίων για την εισαγωγή αλιευτικών προϊόντων στην Κοινότητα θεσπίστηκε στην απόφαση 93/436/ΕΟΚ της Επιτροπής, της 30ής Ιουνίου 1993, για τον καθορισμό των ειδικών όρων εισαγωγής αλιευτικών προϊόντων καταγωγής Χιλής (2), όπως τροποποιήθηκε τελευταία από την απόφαση 96/220/ΕΚ (3) 7 ότι ο κατάλογος αυτός μπορεί να τροποποιηθεί μετά τη διαβίβαση νέου καταλόγου από την αρμόδια αρχή της Χιλής 7
ότι το όνομα της αρμόδιας αρχής της Χιλής άλλαξε 7 ότι, κατά συνέπεια, τροποποιείται το παράρτημα Α της απόφασης 93/436/ΕΟΚ 7
ότι η αρμόδια αρχή της Χιλής διαβίβασε νέο κατάλογο με 103 επιχειρήσεις και 19 σκάφη εργοστάσια 7
ότι, συνεπώς, είναι αναγκαίο να τροποποιηθεί ο κατάλογος των εγκεκριμένων επιχειρήσεων και σκαφών-εργοστασίων 7
ότι τα μέτρα που προβλέπονται στην παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (4),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η αρχή της Χιλής, η αρμόδια για τον έλεγχο και την πιστοποίηση της συμφωνίας των αλιευτικών προϊόντων και των προϊόντων της υδατοκαλλιέργειας με τις απαιτήσεις της οδηγίας 91/493/ΕΟΚ, είναι η Servicio Nacional de Pesca (Sernapesca).
Άρθρο 2
Το παράρτημα Α της απόφασης 93/436/ΕΟΚ αντικαθίσταται από το παράρτημα Α της παρούσας απόφασης.
Άρθρο 3
Το παράρτημα Β της απόφασης 93/436/ΕΟΚ αντικαθίσταται από το παράρτημα Β της παρούσας απόφασης.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 25 Νοεμβρίου 1996.

Labels: 0
3
18
6